Държавен вестник, бр. 73, 2021 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  73
41 
Глава 1.5 
Общи мерки относно радиоактивен материал 
1.5.1 Обхват и прилагане 
1.5.1.1 
Разпоредбите на настоящия Кодекс установяват стандарти за безопасност, които осигуряват приемливо 
ниво на контрол върху радиацията, критичните ситуации и топлинните опасности за хората, имуществото и 
околната среда, свързани с превоза на радиоактивен материал. Тези разпоредби са базирани на 
Регламентите на МААЕ за безопасен превоз на радиоактивни материали, издание от 2012 г., стандарти за 
безопасност на МААЕ от серия № SSR-6, МААЕ, Виена (2012 г.). Разяснителни материали могат да бъдат 
намерени в Консултативния материал към Регламентите на МААЕ за безопасен превоз на радиоактивни 
материали (издание от 2012 г.), стандарти за безопасност на МААЕ от серия № SSG-26, МААЕ, Виена (2014 г.). 
1.5.1.2 
Целта  на настоящия Кодекс е да установи разпоредби, които да гарантират безопасността и защитата на 
хората, имуществото и околната среда от въздействието на радиацията при превоза на радиоактивен 
материал. Тази защита се постига посредством: 
.1    херметизация на радиоактивното съдържание; 
.2    контрол на нивата на външна радиация; 
.3    предотвратяване на критични ситуации; и 
.4    предотвратяване на щети, причинени от топлина. 
Тези разпоредби се изпълняват, на първо място, чрез прилагане на степенуван подход към граничните 
стойности за съдържанието на опаковките и пратките и към стандартите за ефективност, прилагани към 
дизайна на опаковките в зависимост от опасността на радиоактивното съдържание.  Второ, те се 
изпълняват, като налагат условия за проектирането и експлоатацията на опаковките и за поддръжката на 
опаковките, включително вземане предвид на естеството на радиоактивното съдържание. На последно 
място, те се изпълняват чрез изискването за административен контрол, включително, когато е 
целесъобразно, одобрение от компетентните  органи. 
1.5.1.3 
Разпоредбите на настоящия Кодекс се прилагат за превоза на радиоактивен материал по море, 
включително превоз, свързан със случайно използване на радиоактивен материал.  Превозът включва 
всички операции и условия, свързани с движението на радиоактивен материал; те обхващат 
проектирането, производството, поддръжката и ремонта на опаковките, както и подготовката, 
изпращането, товаренето, превоза, включително складирането по време на транзита, разтоварването и 
получаването в крайното местоназначение на товари с радиоактивен материал и опаковки. Към 
стандартите за ефективност в разпоредбите на настоящия Кодекс се прилага степенуван подход, който се 
характеризира с три нива на сериозност: 
.1    рутинни условия на превоз (без инциденти); 
.2    нормални условия на превоз (незначителни произшествия); и 
.3    инцидентни условия на превоз. 
1.5.1.4 Разпоредбите на настоящия Кодекс не се прилагат за: 
.1   радиоактивен материал, който е неразделна част от транспортното средство; 
.2    радиоактивен материал, придвижван в предприятие, което е предмет на съответните разпоредби за 
безопасност, които са в сила в предприятието, и когато придвижването не става по обществени 
пътища или железопътни линии; 
.3    радиоактивен материал, имплантиран в лице или живо животно за диагностика или лечение; 
.4    радиоактивен материал във или върху лице, което ще бъде транспортирано за медицинско лечение, 
тъй като лицето е било изложено на случаен или преднамерен прием на радиоактивен материал или 
на замърсяване; 
.5    радиоактивни материали в потребителски продукти, които са получили регулаторно одобрение след 
продажбата им на крайния потребител; 
.6  естествен материал и руди, съдържащи естествени радионуклиди (които може да са били 
преработени), при условие че концентрацията на активност на материала не превишава 10 пъти 
стойностите, посочени в таблица 2.7.2.2.1, или изчислени в съответствие с 2.7.2.2.2.1 и 2.7.2.2.3 до 
2.7.2.2.6. За естествени материали и руди, съдържащи естествени радионуклиди, които не са в 
равновесие, изчисляването на концентрацията на активност се извършва в съответствие с 2.7.2.2.4; и 
42 
.7  нерадиоактивни твърди предмети с радиоактивни вещества, присъстващи върху повърхности в 
количества, които не превишават границата, определена в дефиницията за „замърсяване“ в 
2.7.1.2. 
1.5.1.5 
 Конкретни разпоредби за превоз на опаковки, предмет на изключение 
1.5.1.5.1 
 Опаковки, предмет на изключение, които могат да съдържат радиоактивен материал в ограничени 
количества, инструменти, произведени предмети или празни опаковки, както е посочено в 2.7.2.4.1, 
подлежат само на действието на следните разпоредби на части 5 до 7: 
.1    приложимите разпоредби, посочени в 5.1.1.2, 5.1.2, 5.1.3.2, 5.1.5.2.2, 5.1.5.2.3, 5.1.5.4, 5.2.1.7, 
           7.1.4.5.9, 7.1.4.5.10, 7.1.4.5.12, 7.8.4.1 до 7.8.4.6 и 7.8.9.1; и 
.2  изискванията за опаковките, предмет на изключение, посочени в 6.4.4, 
освен когато радиоактивният материал притежава други опасни свойства и трябва да бъде 
класифициран в клас, различен от клас 7, в съответствие със специална разпоредба 290 или 369 от 
глава 3.3, когато разпоредбите, изброени в .1 и .2 по-горе, се прилагат само ако е уместно и в 
допълнение към тези, отнасящи се до основния клас или подразделение. 
△ 1.5.1.5.2 
Изключените опаковки са предмет на съответните разпоредби на всички други части на настоящия 
Кодекс. Ако изключената опаковка съдържа делящ се материал, се прилага едно от изключенията 
за делящи се материали, предвидени в 2.7.2.3.5, и се спазват изискванията на 5.1.5.5. 
1.5.2 
 Програма за радиационна защита 
1.5.2.1 
Превозът на радиоактивен материал е предмет на програма за радиационна защита, която се 
състои от систематични мерки, насочени към адекватно отчитане на мерките за радиационна 
защита. 
1.5.2.2 
Дозите за лица са под съответните граници на дозите. Защитата и безопасността се оптимизират 
така, че размерът на индивидуалните дози, броят на облъчваните лица и вероятността от 
възникване на облъчване да се поддържат толкова ниски, колкото е разумно постижимо, като се 
вземат предвид икономическите и социалните фактори в рамките на ограниченията дозите за 
лицата да подлежат на ограничения.  Приема се структуриран и систематичен подход, който 
включва разглеждане на връзките между превоза и други дейности. 
1.5.2.3 
 Естеството и обхватът на мерките, които трябва да се прилагат в рамките на програмата, са 
свързани с размера и вероятността от облъчване с радиация. Програмата включва разпоредбите 
на 1.5.2.2, 1.5.2.4 и 7.1.4.5.13 до 7.1.4.5.18. Документите на програмата се предоставят за проверка 
от съответния компетентен орган при поискване. 
1.5.2.4 
За професионално облъчване, произтичащо от дейности по превоза, когато се прецени, че 
ефективната доза: 
.1  е вероятно да бъде между 1 и 6 mSv за една година, се провежда програма за оценка на дозата 
чрез наблюдение на работното място или индивидуално наблюдение; или 
.2 има вероятност да превиши 6 mSv за една година, се извършва индивидуално наблюдение. 
Когато се извършва индивидуално наблюдение или наблюдение на работното място, се водят 
съответните архиви. 
Забележка: За професионално облъчване, произтичащо от дейности по превоз, когато се прецени, 
че ефективната доза е най-малко вероятно да надвиши 1 mSv за една година, не се изискват 
специални работни модели, подробно наблюдение, програми за оценка на дозата или водене на 
индивидуални архиви. 
1.5.3 
Система за управление 
1.5.3.1 
Създава се и се прилага система за управление, основана на международни, национални или други 
стандарти, приемливи за компетентния орган, за всички дейности, попадащи в обхвата на 
настоящия Кодекс, както е посочено в 1.5.1.3, за да се гарантира спазването на съответните 
разпоредби на настоящия Кодекс.  Свидетелството, че проектната спецификация е изцяло 
изпълнена, се предоставя на компетентния орган.  Производителят, изпращачът или потребителят 
следва да бъдат готови: 
.1    да осигурят съоръжения за проверка по време на производството и употребата; и 
.2    да демонстрират пред компетентния орган спазването на настоящия Кодекс. 
Когато се търси одобрение от компетентния орган, това одобрение взема предвид и зависи от 
адекватността на системата за управление.